《挽大总戎陈翼所先生死殉辽难六首 其六》
明代·邓云霄

苦月悲风夜正中，遥闻孤鹤返辽东。衣冠尺土虚埋玉，肝胆千秋尚贯虹。

掩镜愁听齐妇哭，招魂谁继楚人风？宾天二帝如朝谒，应捧龙髯抱堕弓。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。